Кво вадис (филм из 2001)
Кво вадис (-{Quo Vadis}-) пољски је историјски филм из 2001. у режији Јежија Кавалеровича. Сценарио је заснован на истоименом роману пољског књижевника и нобеловца Хенрика Сјенкјевича. У средишту заплета је љубавна прича између римског војсковође Марка Виниција и хришћанке Лигије, смештена у античком Риму за време владавине императора Нерона.

Пољаци су одлучили да екранизују свој познати класик националне књижевности, након великог успеха филма „Огњем и мачем” из 1999, који представља адаптацију другог познатог Сјенкјевичевог романа. Са буџетом од 76 140 000 злота, „Кво вадис” је био најскупљи филм у историји пољске кинематографије. Претпремијера је одржана у Ватикану пред тадашњим папом Јованом Павлом II. На основу снимљеног материјала, следеће године је на пољској телевизији приказана и минисерија из 6 епизода.

Сјенкјевичев роман је, и пре ове пољске продукције, већ био екранизован више пута. Најпознатије претходне адаптације укључују италијански неми филм из 1924, затим холивудску адаптацију са Робертом Тејлором и Дебором Кер у главним улогама, као и истоимену мини-серију на италијанском језику из 1976.

Улоге 

|-
| Павел Делонг||Марко Виниције
|-
| Магдалена Мјелцаж||Лигија
|-
| Богуслав Линда||Петроније
|-
| Михал Бајор||Нерон
|-
| Данута Стенка||Помпонија
|-
| Франћишек Пјечка||Свети Петар
|-
| Јежи Трела||Хилон
|-
| Кшиштоф Мајхжак||Офонијуш Тигелинус
|-
| Рафал Кубацки||Урзус
|}

Референце

Спољашње везе 
 

Филмови 2001.
Филмске драме
Филмови на пољском језику
Пољски филмови
Историјски филмови